CELEX: 62014CN0430
Language: fi
Date: 2014-09-19 00:00:00
Title: Asia C-430/14: Ennakkoratkaisupyyntö, jonka Augstākā tiesa (Latvia) on esittänyt 19.9.2014 – Valsts ieņēmumu dienests v. Artūrs Stretinskis

24.11.2014   
            
            
               FI
            
            
               Euroopan unionin virallinen lehti
            
            
               C 421/22
            
         Ennakkoratkaisupyyntö, jonka Augstākā tiesa (Latvia) on esittänyt 19.9.2014 – Valsts ieņēmumu dienests v. Artūrs Stretinskis
   (Asia C-430/14)
   2014/C 421/32
   Oikeudenkäyntikieli: latvia
   
      Ennakkoratkaisua pyytänyt tuomioistuin
   
   Augstākā tiesa
   
      Pääasian asianosaiset
   
   
      Valittaja: Valsts ieņēmumu dienests
   
      Vastapuoli: Artūrs Stretinskis
   
      Ennakkoratkaisukysymykset
   
   
               1)
            
            
               Onko tietyistä yhteisön tullikoodeksista annetun neuvoston asetuksen (ETY) N:o 2913/92 (1) soveltamista koskevista säännöksistä 2.7.1993 annetun komission asetuksen N:o 2454/93 (2) 143 artiklan 1 kohdan h alakohtaa tulkittava siten, että kyseisessä säännöksessä viitataan paitsi tilanteisiin, joissa liiketoimen osapuolet ovat yksinomaan luonnollisia henkilöitä, myös tilanteisiin, joissa osapuolen (oikeushenkilö) johtaja ja liiketoimen toinen osapuoli (luonnollinen henkilö) tai kyseisen osapuolen johtaja (jos kyseessä on oikeushenkilö) ovat perheenjäseniä tai sukulaisia?
            
         
               2)
            
            
               Jos edellä esitettyyn kysymykseen vastataan myöntävästi, onko tuomioistuimen, jonka käsiteltäväksi asia on saatettu, analysoitava syvällisesti asian olosuhteita sen määrittämiseksi, mikä asianomaisen luonnollisen henkilön tosiasiallinen vaikutusvalta oikeushenkilössä on?
            
         
      (1)  EYVL L 302, s. 1.
   
      (2)  EYVL L 253, s. 1.